A BIZOTTSÁG 417/2008/EK RENDELETE
(2008. május 8.)
a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 510/2006/EK tanácsi rendelet I. és II. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 1. cikke (1) bekezdésének harmadik albekezdésére,
mivel:
(1)
A só olyan minőségi élelmiszer, amelynek sajátos jellemzői szorosan összefüggnek a termelés földrajzi területével és a helyi előállítási módszerekkel. A sótermelés több régió gazdasági és társadalmi fejlődésében játszik fontos szerepet.
(2)
A gyapot bizonyos régiókban fokozott jelentőséggel bíró mezőgazdasági termék. Az 510/2006/EK rendelet alkalmazási területének a gyapotra való kiterjesztése új lehetőségeket nyitna meg a gyapotról kialakult kép javítása és a gyapot felhasználásának előmozdítása tekintetében.
(3)
Egyes olyan termelők és gazdasági szereplők elvárásainak megfelelve, amelyek számára a só- vagy a gyapottermelés jelenti az egyik legfőbb bevételi forrást, az említett termékeket bele kell foglalni az 510/2006/EK rendelet I. és II. mellékletébe. Ez a kiegészítés nem változtatja meg az 510/2006/EK rendelet alkalmazási körébe tartozó termékek túlnyomóan mezőgazdasági jellegét.
(4)
Az e rendeletben foglalt intézkedések összhangban vannak az oltalom alatt álló földrajzi jelzésekkel és az oltalom alatt álló eredetmegjelölésekkel foglalkozó állandó bizottság véleményével,
ELFOGADTA EZT A RENDELETET:
1. cikk
Az 510/2006/EK rendelet a következőképpen módosul:
1.
Az I. melléklet a következő francia bekezdéssel egészül ki
„-
só”;
2.
A II. melléklet a következő francia bekezdéssel egészül ki:
„-
gyapot”
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. május 8-án.